stanford-oval/wikipedia huggingface dataset:
טכסנאבאקספורט

| --- | --- |

 נתונים כלליים
 תקופת הפעילות:  1963–הווה (כ־62 שנים) 
 חברת אם:  רוסאטום 
 מיקום המטה:  מוסקבה 
 עובדים:  362 (2017)
  
 https://www.tenex.ru
 
טכסנאבאקספורט (ברוסית: АО «Техснабэкспорт»; ידועה בשמה הבינלאומי: TENEX) היא חברת הסחר של רוסאטום הפועלת מחות לרוסיה ומספקת מוצרי מחזור דלק גרעיני שפותחו על ידי ארגוני תעשיית הגרעין הרוסית תחת הסימן המסחרי TENEX.
החברה היא אחת היצואניות המובילות בעולם של מוצר אורניום מועשר ושירותי העשרת אורניום. TENEX מספקת חלק ניכר מדרישות שירותי העשרת האורניום לכורים גרעיניים מהמערב. מאז שנת 2015, TENEX משמשת כתשלובת בתעשייה של מכירות בינלאומיות של מוצרי עזר, עבודות ושירותים עורפיים בתחום ניהול דלק גרעיני ופסולת רדיואקטיבית והשבתה בטוחה של מתקני גרעין וקרינה. נפח תיק הזמנות הייצוא המורכב עד 2030 בעל שווי של 20 מיליארד דולר. החברה מרחיבה ללא הרף את רשת המסלולים למשלוחי מוצרי תעשייה גרעינית, מגוונת רכזות משלוחי ייצוא, עובדת על פיתוח צי ציוד תחבורתי משלה, רישוי ותמיכה במכס. החברה יכולה להעניק שירותים לוגיסטיים של הובלת מוצרי אורניום ללקוחות צד ג' דרך נתיב התחבורה במזרח הרחוק.
חברות בת

SPb IZOTOP
TENEX-Logistics
KRAUN
INTERNEXCO GmbH – שווייץ
TENEX-Korea Co., Ltd. – סיאול, קוריאה הדרומית
TENEX-Japan Co. – טוקיו, יפן
TRADEWILL LIMITED – לונדון, הממלכה המאוחדת
TENAM Сorporation – ארצות הברית
ראו גם

אנרגיה אטומית ברוסיה
רוסאטום
הערות שוליים

↑  TENEX Public Annual Report 2015 (PDF). 2015.(הקישור אינו פעיל)
1 2  TENEX Public Annual Report (PDF). 2017.(הקישור אינו פעיל)
↑  TENEX corporate booklet. 2014.
1 2  TENEX Megatons to Megawats booklet (PDF). 2013.(הקישור אינו פעיל)
↑  TENEX 50th anniversary booklet (PDF). 2013.(הקישור אינו פעיל)
↑  "Nezavisimaya Gazeta". 2017.
↑  "RIA Novosti". 2017.
↑  משפט הספרים: השופט הבכיר דחה ערעור של ממשלת רוסיה
פיניקס

פיניקס (אנגלית מיוונית: Phoenix, ‏האזנהקובץ:En-us-Phoenix.ogg‏Ⓘ‏) היא בירת מדינת אריזונה שבארצות הברית, והעיר הגדולה ביותר במדינה זו. אוכלוסייתה מונה כ-1.6 מיליון איש, והיא העיר החמישית המאוכלסת ביותר בארצות הברית. בנוסף, היא העיר השנייה בגודלה במערב ארצות הברית אחרי לוס אנג'לס.
פיניקס היא עיר מחוז של מחוז מריקופה. במטרופולין שלה חיים 4.8 מיליון בני אדם נכון לשנת 2020.
פיניקס נמצאת בעמק פיניקס שבמרכז אריזונה. היא שוכנת בגובה ממוצע של 340 מטר בקצה הצפון-מזרחי של מדבר סונורה.
גאוגרפיה

פיניקס שוכנת בגובה 300 מטר מעל פני הים ב'עמק סולט ריבר' הידוע בכינויי "עמק השמש" במרכז מדינת אריזונה. העיר שוכנת בחלק הצפוני של מדבר סונורה המכסה חלק נרחב של מערב-דרום אריזונה, מעט ממזרח קליפורניה וצפון-מערב מקסיקו.
נהר סולט המתחיל במזרח מדינת אריזונה עובר דרך העיר ונשפך מעט מערבית לה לנהר חילה. הנהר יבש רוב הזמן, אך מדי פעם זורמים בו מים כאשר זרימת יתר של מים מאלצת פתיחת ששת הסכרים מזרחית לפיניקס.
פיניקס מוקפת בהרים. בצפון-מזרח הרי מק'דול, "הרי המכל הלבן" (White Tank Mountains) במערב ו"הרי אמונה טפלה" במזרח, הרי פיניקס ו"הרי נחל סולט" דרומית לה. חלקים משני ההרים הדרומיים נכללים בשטח המוניציפלי של פיניקס. צמיחתה של העיר גורמת להקמת שכונות גם בהרים הסובבים את העיר.
אקלים

פיניקס שוכנת בצפונו של מדבר סונורה, ועל כן מזג האוויר בה הוא צחיח ומדברי. הטמפרטורה בקיץ דומה לקיץ הישראלי. הטמפרטורה בה היא בין הטמפרטורות החמות בארצות הברית עם ממוצע של 107 ימים עם מעל 38 מעלות חום. ממוצע 300 ימי שמש בשנה וימי גשם מועטים עם ממוצע של 204 מ"מ גשם בשנה. חודש יולי בדרך כלל הוא החודש הגשום ביותר בשנה. כך לדוגמה בספטמבר 2014 ירדה כמות שיא של גשמים ביממה אחת, 84 מ"מ, ונשבר שיא של 75 שנים שעמד על 74 מ"מ. הלילות יכולים להיות קרירים בגלל מזג אוויר המדברי. החורף רוב הזמן חמים עם ממוצע של 20 מעלות צלזיוס. ביוני 1990 הגיעה הטמפרטורה לשיא כל הזמנים עם 50 מעלות צלזיוס. לעיתים נדירות יורדות הטמפרטורות בעיר אל מתחת לאפס, הפעם הראשונה שנמדדו היו בנובמבר 1956 והאחרונה במרץ 1987. לכן, גם שלג הוא אירוע נדיר בעיר. לראשונה נרשם שלג בעיר ב-1898, ומאז נרשמה בה הצטברות של 0.15 ס"מ רק שמונה פעמים. סופת השלגים הכבדה ביותר נרשמה בינואר 1937, כאשר העיר נצבעה לבן במשך שלושה ימים.
בניגוד לאזורים המדבריים ששם קיים הבדל גדול בטמפרטורות בין היום והלילה, במשך השנים התפוגג הבדל זה בפיניקס בשל ריבוי הבנייה של המדרכות ושל הבניינים שאוגרים את אור השמש במשך היום ומשאירים אותו חם גם בשעות הלילה.
דמוגרפיה

נכון ל-2010 פיניקס היא העיר החמישית המאוכלסת ביותר בארצות הברית עם 1,615,017 תושבים, מה שהופך אותה לבירה המאוכלסת ביותר בארצות הברית. בשנת 2016 הפכה העיר לעיר הצומחת ביותר בארצות הברית עם 88 לידות מדי יום. העיר מאוכלסת כמעט במידה שווה בין גברים לנשים כאשר גברים מהווים 50.2% מהאוכלוסייה, הגיל הממוצע הוא 32.2, כאשר רק 10.9% מהאוכלוסייה בני מעל גיל 65, 98.5% מאוכלוסיית העיר מתגוררת במשק בית עם ממוצע של 2.77 נפש. ההכנסה הממוצעת למשק בית בעיר היא 47,866 דולר וההכנסה המשפחתית למשק בית היא 54,804 דולר, לזכרים הכנסה חיצונית של 32,820 דולר לעומת נשים עם הכנסה ממוצעת של 27,466 דולר.
נכון ל-2010, 63.5% הם מתושבי פיניקס הם דוברי אנגלית, 30.6% ספרדית, 2.5% הודית או שפה אירופאית אחרת, ו-20.6% שפה אסיאתית כלשהי.
נכון ל-2014, 66% מאוכלוסיית העיר הם נוצרים ואילו 26% טענו שאין להם כלל השתייכות דתית, 7% מהאוכלוסייה כוללים יהדות, בודהיזם, אסלאם והינדואיזם.
דמוגרפיה > פשע

עד שנות השישים היה הפשע בעיה מרכזית בעיר. בשנות השבעים אף החמיר הפשע בה, והפך לאזור הפשע הגדול באריזונה. השפע, שצמח בשנים אלה, התמקד בעיקר באחזקה ובהונאת קרקעות. הונאות קרקעות אלה הביאה לאחד ממקרי הרצח הידועים לשמצה בעיר, כאשר בשנת 1976 נרצח סופר בשם דוב בולסעל ידי מכונית תופת. ההערכות הן שנרצח על ידי ארגוני פשיעה כיוון שסיקר בעיתון את ההונאה בקרקעות שמתקיימת בעיר, מה שלא מצא חן בעיני הפושעים. מקס דנלאפ הורשע ברצח מדרגה ראשונה. מאז שנת 2003 שבה היה שיא של 241 מקרי רצח בשנה צנחו עד המספרים ל-114מקרי רצח בלבד בשנת 2014 .
בשנים 2001 ו-2002 דורגה פיניקס במקום הראשון במדינה בגניבות הרכב שבה כאשר עם מעל 22,000 ו-25,000 מקרי גניבה בהתאמה, הם ירדו מאז מדי שנה עם 7,200 מקרים בלבד ב-2014, ירידה של כמעט 70%. עם סיום העשור הראשון של המאה העשרים התרבו בעיר מקרי הפשיעה בענייני סמים. תחום פשע נוסף שעל פי ההערכות מקורו בסמים הוא חטיפה. בשנים אלו אף כונתה פיניקס "בירת החטיפות של ארצות הברית", על פי החשד, החוטפים הם חלק מקרטלי הסמים שבאים ממקסיקו.
כלכלה

בתחילת דרכה הסתמכה כלכלת פיניקס בעיקר על חקלאות. מסילת הרכבת שהגיעה לפיניקס במאה ה-19 עזרה לשנע את פירות ההדר והצמר מפיניקס לשאר חלקי ארצות הברית. בשני העשורים האחרונים צמחה כלכלת פיניקס והתפתחה במהירות בזכות גידול האוכלוסייה המשמעותי. רבים מתושבי האזור מועסקים בעבודות ממשלתיות. מפעלי היי טק נפתחו בעיר מאז שנות ה-80 של המאה ה-20. בשנת 1998 העבירה חברת אבנט, חברת שיווק אלקטרוניקה מהגדולות בעולם, את משרדיה הראשיים לפיניקס. חברות הייטק רבות פתחו משרדים גדולים בפיניקס ובהן: איביי, גוגל, AOL, אינטל, אמזון ואחרים.
פיניקס מתבססת גם על תיירות קיץ ותיירות גולף בפרט עם מעל ל-200 מסלולי גולף.
חינוך ותרבות

חיי התרבות בפיניקס מפותחים מאוד. יש בה מוזיאונים, היכלי תרבות ומרכזי אופרה. 'מוזיאון פיניקס לאמנות' הוא המוזיאון הגדול ביותר של אומנות חזותית בדרום-מערב ארצות הברית. מוזיאונים מפורסמים נוספים הם: 'מרכז המדע של אריזונה' ו'מוזיאון ההיסטוריה של פיניקס'. בעיר נמצא גם 'היכל הסימפוניה' של פיניקס שבו ארבעה אולמות המארחים הופעות של תזמורות פילהרמוניות, אופרה וריקודי בלט. בשל מזג האוויר הנוח בעיר, ישנן אטרקציות רבות בה שהן בשטחים פתוחים, והן מושכות אליהן מדי שנה אלפי תיירים. בין היתר יש בעיר גן חיות ללא מטרות רווח שהוקם ב-1962., גן החיות התפרסם כיוון שפיתח מוניטין לשימור בעלי חיים מזנים נכחדים. בסמוך לו, נמצאים הגנים הבוטניים של פיניקס שנפתחו ב-1939. הגנים זוכים לשבחים בינלאומיים בשל תערוכות האומנות שלהם ותוכניות החינוך. בגנים אלה נמצא האוסף הגדול ביותר של צמחים צחיחים בארצות הברית .
אירועים שנתיים רבים בפיניקס ובסביבתה משקפים את המורשת העשירה וההיסטוריה של העיר. הם כוללים מופע סוסים הגדול בעולם, חגיגה של התרבות היפנית, השוק ההודי של פאבלו גראנדה, פסטיבל השבוע במטבח הסיני, חגיגה קבועה בדצמבר לחנוכה, חגיגה לימי הביניים ולתרבות הסקוטית.
פיניקס היא ביתה של אוניברסיטת המדינה של אריזונה, אחת האוניברסיטאות המובילות בארצות הברית בחקר החלל.
חינוך ותרבות > ספורט

לפיניקס נציגות בכל אחת מארבע הליגות המקצועניות הבכירות בצפון אמריקה: ה-NFL (פוטבול), ה-NBA (כדורסל), ה-MLB (בייסבול) וה-NHL (הוקי קרח), היא העיר הגדולה ביותר ללא קבוצה בליגת הכדורגל ה-MLS.
| שם המועדון  | ענף  | ליגה  | אצטדיון  |
| --- | --- | --- | --- |
| אריזונה קרדינלס  | פוטבול  | NFL  | אצטדיון אוניברסיטת פיניקס |
| אריזונה דיאמונדבקס  | בייסבול  | MLB  | צ'ייס פילד |
| פיניקס סאנס  | כדורסל  | NBA  | טוקינג סטיק ריסורט ארנה |
| פיניקס מרקורי  | כדורסל  | WNBA  | טוקינג סטיק ריסורט ארנה |
| אריזונה קויוטיס  | הוקי קרח  | NHL  | ג'ובינג.קום ארנה |
| אריזונה רטלרס  | פוטבול אולמות  | AFL  | טוקינג סטיק ריסורט ארנה |
תחבורה

שני נמלי תעופה גדולים משרתים את פיניקס. נמל התעופה 'סקיי הארבור' ממוקם מעט מזרחית לפיניקס. הוא נמל התעופה הגדול ביותר באריזונה והתשיעי בעומס הטיסות בארצות הברית וה-18 בעולם. רק ב-2006 שירת יותר מ-41 מיליון בני אדם. הנמל משרת יותר מ-100 יישובים. נמל תעופה נוסף הוא 'נמל תעופה פיניקס-מסה' שהוא קטן יותר. בעבר זה היה בסיס חיל האוויר האמריקאי אך אוזרח ב-1993. ישנם עוד שלושה נמלי תעופה קטנים יותר המשרתים בעיקר מטוסי מנהלים ומטוסים קטנים.
ממשל

מועצת העיר מורכבת מראש עיר ומשמונה חברי מועצה, בניגוד לראש עיר שנבחר בבחירות עירוניות כלליות, חברי מועצת העיר נבחרים רק על ידי המחוזות שהם מייצגים, כאשר גם ראש העיר וגם חברי המועצה נבחרים אחת לארבע שנים.
ערים תאומות

אירלנד אניס, אירלנד
צרפת גרנובל, צרפת (מ־1990)
יפן הימג'י, יפן
מקסיקו הרמוסיו, מקסיקו
טאיוואן טאיפיי, טאיוואן
צ'כיה פראג, צ'כיה
הרפובליקה העממית של סין צ'נגדו, הרפובליקה העממית של סין (מ־1986)
איטליה קטניה, איטליה
קנדה קלגרי, קנדה (מ־1997)
ישראל רמת גן, ישראל
הערות שוליים

↑  City of Phoenix History, City of Phoenix Official Website
↑  Huckleberry et al., "Ancient Anthropogenic Soil Beneath Phoenix, Arizona, USA, SSRN, 2023, p. 3
↑  Huckleberry et al., "Ancient Anthropogenic Soil Beneath Phoenix, Arizona, USA, SSRN, 2023, p. 8
| דגל אריזונה מדינת אריזונה |
| --- | --- | --- |
| בירת המדינה | פיניקס |  |
| אזורים גאוגרפיים | אזור ספורד • גרנד קניון • דרום אריזונה • המטרופולין של פיניקס • ההרים הלבנים • השדה הגעשי סן פרנסיסקו • מדבר מוהאבי • מדבר סונורה • עמק מוניומנט • עמק ורדה • פרוזדור השמש של אריזונה • צפון אריזונה • צפון-מזרח אריזונה • צפון מרכז אריזונה • קניון אוק קריק • רמת מגיון • רמת קאיבאב • רמת קולורדו • רמת קוקונינו • רצועת אריזונה • שולי מגיון |  |
| היישובים הגדולים ביותר | פיניקס • טוסון • מסה • צ'נדלר • גלנדייל • סקוטסדייל • גילברט • טמפה • פאוריה • סופרייז • יומה • אבונדייל • פלגסטף • גודייר • לייק האווסו סיטי • באקאיי • קאסה גראנדה • סיירה ויסטה • מריקופה • אורו ואלי |  |
| נושאים נוספים | מחוזות • היסטוריה |  |
| --- | --- |
בקרת זהויות :  NLI: 987007564520805171  BNE: XX5069792  BnF: cb12015513k (data)  GND: 4119970-4  LCCN: n81066146  MusicBrainz: 7f1c8f3f-69a9-454a-8633-c3d3a628858b  NARA: 10046075  NKC: xx0080405  NSK: 000567485  SUDOC: 085798983  VIAF: 142522184   WorldCat (עם VIAF): 142522184 
גורדי שחקים בפיניקס
כיכר הערים התאומות
Antonblast

| --- | --- |

 כללי
 תאריך הוצאה:  3 בדצמבר 2024
 סוגה:  משחק פלטפורמה
 מספר שחקנים:  1
 פיתוח:  SummitSphere
 הוצאה לאור:  SummitSphere
 שפות:  אנגלית
 הפצה:  SummitSphere
 דרישות תוכנה
 מנוע משחק:  GameMaker
 מצבי משחק:  משתתף יחיד
 פלטפורמות:  Microsoft Windows Nintendo Switch
Antonblast (בתרגום חופשי לעברית: אנטון בלאסט) הוא משחק אינדי מסוגת פלטפורמה שיצא למחשב האישי דרך חנות ״סטים״ ב-3 בדצמבר 2024 על ידי SummitSphere, וזכה לביקורות חיוביות רבות כשיצא לאור.
עלילה

המשחק מספר על דינמיט אנטון (באנגלית: Dynamite Anton), בחור אשר עובד כמומחה להריסות ומחזיק ב־19 נשמות שנראים כמשקאות חריפים. השטן, שמוצג כשדון וורוד ושמן, רוצה להיות האדם הכי אדום בעולם וכאשר מגלה כי אנטון אכן יותר אדום ממנו הוא שולח את צבא החפרפרות שלו כדי לגנוב לו את הנשמות אשר אמורות לתת לו מה שהוא רוצה. כאשר אנטון ושותפתו לחדר אנני (באנגלית: Annie) מגלים על המעשה הם יוצאים למסע נקמה בצבא החפרפרות והשטן כדי להחזיר את הנשמות שנחטפו. ברולו (באנגלית: Brulo), הבעלים של הבר האזורי, מסכים לעזור לאנטון ולתת לו גישה לעולמות שונים ברחבי הבר כדי להחזיר את הנשמות בתנאי שישלם על החשבון שלו.
המשחק מחולק ל־12 שלבים שונים, 4 חדרי מיני בוסים ו4 חדרי בוסים רגילים. אחרי כל 4 שלבים אנטון יצטרך להילחם נגד מיני בוס ובוס, ביניהם: בראול באסטר (באנגלית: Brawl Buster) חפרפרת אשר מתמחה בהיאבקות פיזית, טאל באסטר (באנגלית: Tall Buster) חפרפרת שנראית כמו תולעת שמתמחה בפצצות, סמול באסטר (באנגלית: Small Buster) חפרפרת שמתמחה בגאדג'טים ומכונות, מאול באסטר (באנגלית: Maul Buster) חפרפרת אשר מתמחה בכישורי משחק, שד התכשיטים (באנגלית: Jewel Ghoul) רוח דמוית יהלום במראה של ראש מאפיה, פריקו דרגון (באנגלית: Freako Dragon) דרקון משוגע שתוקף בעזרת מכונת מזל שמשליכה כדורי ברזל כחלק מהגוף שלו, רינג-א-דינג (באנגלית: Ring-A-Ding) פעמון מואנש עם שיניים חדות אשר יכול להפוך ליצור מטריד והשטן (באנגלית: Satan).
בסוף המשחק השטן מצליח להתגבר על אנטון ושותה את המיץ שלו שהופך אותו לאדום אך ברגע האחרון הנשמות נותנות לאנטון להפוך לגרסה שטניסטית שלו עם כנפיים של שד והכוח להילחם בשטן, לאחר קרב ארוך וקשה אנטון מצליח להביס את השטן ולוקח ממנו בחזרה את הצבע בזמן שהשטן כמעשה נקמה אחרון מפוצץ את כל העיר חוץ מהבית של אנטון ואנני שאיכשהו נשאר עומד.
משחקיות

"Antonblast" הוא משחק פלטפורמה המוצג בגרפיקה דו-ממדית. השחקן משחק עם אנטון ואנני, שיכולים לתקוף ולרוץ עם הנשקים שלהם (לאנטון פטיש ולאנני מורג) ואף יכולים לקפוץ מספר פעמים יותר גבוה מאשר קפיצה רגילה.
בכל שלב אנטון אמור לאסוף נשמה (ביחד 19) אשר אמורה לתת לו הרשאה לשלב חדש, השחקן יכול לאסוף גם קסטת וידאו וספריי צבע אשר נותן סקין מסוים, אותם אפשר לקנות גם בחנות במשחק. במשחק אין קומבו שאפשר לשמור במצב הארקייד (המצב היסטורימוד) אך השחקן יכול לצבור קומבו מהירות על כל פעם שלוחץ על מקש ה-x במקלדת כדי לצבור מהירות ולקבל יותר נקודות כאשר תוקף אויבים. בסוף כל שלב אנטון יפעיל טיימר אשר יתחיל מצב בשם Happy Hour כאשר על השחקן לברוח מאותו שלב תוך זמן מסוים לפני שיעלה בלהבות מה שיאלץ לחזור על כל הקטע שוב.
במשחק ישנם 99 פחיות צבע אשר מביאות סקין שונה לאנטון ואנני אותם אפשר להשיג בשלבים ובחנויות במשחק. גם כן בחנויות נמצאים אביזרים מסוימים אשר לא מוסיפים משהו משמעותי למשחק אבל נמצאים בשביל היופי כגון בלון שאסור לפוצץ במהלך שלב אחד כדי לקבל אצ'יבמנט, כובע קאובוי וכלב ריאליסטי אשר יעקוב אחרי אנטון לכל מקום. כמו כן, במשחק יש 23 אצ'יבמנטס שהשחקן יכול לקבל על ידי השלמת משימות מסוימות במהלך הזמן במשחק.
חוץ ממצב הארקייד ישנם עוד שני מצבי משחק שונים, שבור ומתקפת זמן. מצב מתקפת זמן בעצם נותנת לשחקן לשחק בשלבי המשחק ולנסות לעקוף את הזמן שבו לקח לו לסיים את השלב בפעם האחרונה, במצב שבור על השחקן לשמור על קומבו פעיל במהלך כל השלב ולא לאבד אותו, כולל בבוסים.
שלבים

| שם השלב | מיני בוס | בוס |
| --- | --- | --- |
| Boiler City | Brawl Buster | Jewel Ghoul |
| Slowroast Sewer | Brawl Buster | Jewel Ghoul |
| Cinnamon Springs | Brawl Buster | Jewel Ghoul |
| Bomb Candy Mines | Brawl Buster | Jewel Ghoul |
| The Big Bath | Tall Buster | Freako Dragon |
| Concrete Jungle | Tall Buster | Freako Dragon |
| Pinball Mire | Tall Buster | Freako Dragon |
| The Mad Mall | Small Buster Maul Buster | Ring-A-Ding |
| Crimson Factory | Small Buster Maul Buster | Ring-A-Ding |
| The Mysterious Glasshouse | Small Buster Maul Buster | Ring-A-Ding |
| Devilled Gardens | None | Satan |
| Hell Manor | None | Satan |
Skeletons in The Closet: None
Peanut Park: None
הערות שוליים

↑  ANTONBLAST on Steam, store.steampowered.com (באנגלית)
↑  George Foster, Antonblast Review - Crash Blasticoot, TheGamer, ‏2024-12-02 (באנגלית)
↑  Antonblast – Review, Reviews as Fair as a Die Roll, ‏2024-12-11 (באנגלית)
↑  Shaun Cichacki, 'Antonblast' Is a Blast to the Senses in the Greatest Way Possible (Review), VICE, ‏2024-12-02 (באנגלית אמריקאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Antonblast".
נשיא בוטסואנה

| --- | --- |


 איוש נוכחי:  דומה בוקו
 תאריך כניסה לתפקיד:  1 בנובמבר 2024
 תחום שיפוט:  בוטסואנה 
 משך כהונה קצוב:  5 שנים, שתי כהונת סכ"ה
 ייסוד המשרה:  30 בספטמבר 1966
 איוש ראשון:  סרטסה קחאמה
 
נשיא הרפובליקה של בוטסואנה הוא ראש המדינה וראש ממשלת בוטסואנה, בנוסף מכהן בתור המפקד העליון של צבא ההגנה של בוטסואנה. בשנת 1965 כיהן סרטסה קחאמה בתפקיד של ראש הממשלה, בשנת 1966 הפך לנשיא, מאז הפיכת התפקיד מראש ממשלה לנשיא לא כיהן בבוטסואנה ראש ממשלה.
מינוי הנשיא

הנשיא נבחר על ידי האספה הלאומית של בוטסואנה, אחרי בחירות הכלליות, כל מעומד להאספה צריך לפני הבחירות להודיע לאיזה מעומד הוא מצביע לתפקיד הנשיא, אחרי האספה הנשיא נבחר באופן אוטומטי.
במקרה שאין רוב לבחירה בנשיא הולכים לבחירה על פי רוב פשוט, אם אף מתמודד לנשיאות לא נבחר אחרי שלושה סבבים האספה הלאומית מתפזרת לבחירות מחדש. לרוב הנשיא הוא מנהיג מפלגה הגדולה ביותר.
כהונת הנשיא

כהונת נשיא בוטסואנה היא 5 שנים, במקביל לכהונה של הממשלה. משנת 1998 יש הגבלה לעשר שנים, שווה לשתי כהונת. הראשון שחל עליו מגבלת הגילהוא פסטוס מוגאה ב־2008.
נשיאי בוטסואנה

| תמונה | שם | התחלה כהונה | סיום כהונה |
| --- | --- | --- | --- |
|  | סרטסה קחאמה | 30 בסמספטבר 1966 | 13 ביולי 1980 |
|  | קווט מאסירה | 18 ביולי 1980 | 31 במרץ 1998 |
|  | פסטוס מוגאה | 1 באפריל 1998 | 1 באפריל 2008 |
|  | יאן קחאמה | 1 באפריל 2008 | 1 באפריל 2018 |
|  | מוקגווצי מסיסי | 1 באפריל 2018 | 1 בנובמבר 2024 |
|  | דומה בוקו | 1 בנובמבר 2004 | מכהן |
הערות שוליים

↑  "Countries Ba-Bo". www.rulers.org. נבדק ב-2024-06-05.
1 2  Botswana: Freedom in the World 2024 Country Report, Freedom House (באנגלית)
↑  65. Botswana (1966-present), uca.edu (באנגלית אמריקאית)
לפתות את דוקטור לואיס

| --- | --- |

כרזת הסרט
 בימוי:  ז'אן-פרנסואה פוליו
 הופק בידי:  רוג'ר פראפייר, Luc Vandal 
 תסריט:  קן סקוט
 עריכה:  Dominique Fortin 
 שחקנים ראשיים:  דויד בוטאן ריימונד בושאר בנואה בריאר לוסי לורייה
 מוזיקה:  Jean-Marie Benoit 
 צילום:  Allen Smith 
 מדינה:  קנדה
 חברה מפיצה:  Alliance Atlantis, נטפליקס 
 שיטת הפצה:  וידאו על פי דרישה 
 הקרנת בכורה:  20 במאי 2003
 משך הקרנה:  108 דקות
 שפת הסרט:  צרפתית
 סוגה:  קומדיה רומנטית 
 מקום התרחשות:  קוויבק 
 הכנסות:  12,587,032 דולר
 הכנסות באתר מוג'ו:   lagrandeseduction.htm seducingdoctorlewis, lagrandeseduction
 פרסים:  Sundance Film Festival - Audience Award – Best Foreign Feature Film 
 דף הסרט ב־IMDb
 
לפתות את דוקטור לואיס (בצרפתית: La grande séduction, "הפיתוי הגדול") הוא סרט קולנוע קנדי דובר צרפתית מסוגת קומדיה משנת 2003, בבימויו של ז'אן-פרנסואה פוליו על פי תסריט שכתב קן סקוט. הסרט מתרחש בכפר דייגים נידח ועני בקוויבק, שכדי להיבחר כמקום להקמת מפעל חדש שיציל אותו כלכלית עליו לשכנע רופא לעבור לכפר הנידח כתושב קבע.
גרסאות נוספות

לסרט נעשו גרסאות נוספות במקומות שונים בעולם ובשפות שונות.
גרסה קנדית נוספת, דוברת אנגלית, יצאה לאור ב-2013. בסרט מככבים טיילור קיטש כדוקטור לואיס וברנדן גליסון כראש מועצת הכפר, מקבילו של ז'רמן מהסרט המקורי. מיקום העלילה הועתק לפרובינציית ניופאונדלנד ולברדור דוברת האנגלית.
גרסה צרפתית יצאה לאור ב-2015, כשעלילת הסרט מתרחשת בכפר נידח בהרי הפירנאים.
גרסה איטלקית יצאה לאור ב-2016, כשעלילת הסרט מתרחשת בכפר במחוז בזיליקטה שבדרום איטליה.
גרסה דוברת ספרדית יצאה לאור ברשת נטפליקס ב-2023, בכיכובה של יאליצה אפאריסיו בתפקיד אנה - מקבילתה של איב בושמאן מהסרט המקורי. עלילת הסרט מתרחשת במקסיקו.
צוות השחקנים

דויד בוטאן – דוקטור כריסטופר לואיס
ריימונד בושאר – ז'רמן לסאז'
בנואה בריאר – אנרי ז'ירו
פייר קולאן – איבון, תושב הכפר
לוסי לורייה – איב בושמאן
פרסים

הסרט זכה בפרס אהוב הקהל בפסטיבל הסרטים סאנדנס ב-2004. הוא זכה גם בפרס ג'יני לצילום, והיה מועמד ל-10 פרסים נוספים כולל הסרט הטוב, הבמאי, התסריט, השחקן הראשי (ריימונד בושאר) ושחקן המשנה (בנואה בריאר). הוא זכה גם בשישה פרסי ז'וטרה (כיום "פרסי גאלה קבק סינמה"), טקס הפרסים השנתי של תעשיית הקולנוע בקוויבק.
סטרנד מגזין

| --- | --- |

שער הירחון מאפריל 1927
 תדירות:  ירחון 
 מייסד:  ג'ורג' ניונס 
 תאריכי הופעה:  1891–1950 (כ־59 שנים) 
 שפה:  אנגלית 
 מדינה:  הממלכה המאוחדת 
 ISSN:  2044-6187
 www.strandmag.com
 
סטרנד (באנגלית: Strand Magazine) הוא ירחון בריטי של סיפורי מסתורין וסיפורים קצרים, בו התפרסמו לראשונה סיפורי שרלוק הולמס פרי עטו של ארתור קונאן דויל. כתב העת הופיע בלונדון לראשונה בשנת 1891. הירחון התבסס על סיפורי מתח ומסתורין וזכה לתפוצה המונית תוך זמן קצר.
מעל דפיו של הסטרנד הופיעו לראשונה סיפורי שרלוק הולמס בלווית הציורים המקוריים של סידני פאג'ט. כאשר סיפורו הראשון של הולמס "שערורייה בבוהמיה" התפרסם בו, זינקה תפוצתו עוד יותר. לשיא תפוצתו הגיע כאשר התפרסם בו לראשונה, בהמשכים, הספר באורך מלא – כלבם של בני בסקרוויל. תורים ארוכים של קוראים השתרכו ליד משרדי הסטרנד, בציפייה לכל פרק חדש. ספר זה היה אחד מארבעת ספרי שרלוק הולמס באורך מלא, אשר גם שניים נוספים מהם הופיעו בהמשכים מעל דפי הסטרנד, והם "חקירה בשני" ו"סימן הארבעה". במרוצת הזמן, הצירוף שבין הסטרנד לבין סיפורי שרלוק הולמס, הפך את קונאן דויל לסופר הפופולרי בזמנו. 56 סיפורי שרלוק הולמס הופיעו בסטרנד בין השנים 1891–1927.
כותבי ספרות בלשית נודעים כאגאתה כריסטי, אדגר וואלס, ז'ורז' סימנון ודורותי סיירס פרסמו סיפוריהם מעל דפי הסטרנד, ולצידם סופרים נודעים כרודיארד קיפלינג, גרהם גרין ואפילו וינסטון צ'רצ'יל.
בתקופת מלחמת העולם השנייה, עקב המצוקה הכלכלית והקיצוב בנייר, הלך הפורמט של הסטרנד והצטמצם ותפוצתו פחתה עד אשר נסגר בשנת 1950. כחצי יובל שנים לאחר סגירתו, בסוף המאה ה-20 חודשה הופעתו של הסטרנד. בסטרנד החדש מופיעים סיפוריהם של סופרי מתח ופנטזיה בני זמננו, ביניהם סיפורים מאת רות רנדל וריי ברדבורי ולצדם גם סופרים פחות ידועים.
Assassin's Creed: Embers

| --- | --- |

כרזת הסרט
 מבוסס על:  Assassin's Creed
 בימוי:  לורן ברנייה גיסלן קלט
 הופק בידי:  איב גיימו סרז' הסקוט יאניס מאלאט לואי-פייר פראנד סבסטיאן פואל ז'אן-ז'ק טרמבליי
 תסריט:  דרבי מק'דביט לפי סיפור מאת: אלכסנדר אמנציו ז'אן גודון קורי מיי לואי-פייר פראנד
 מדבבים:  רוג'ר קרייג סמית' אנג'לה גלופו אנה טוברי פיטר ארפסלה
 מוזיקה:  ג'ספר קיד
 מדינה:  קנדה קנדה
 חברת הפקה:  UbiWorkshop
 חברה מפיצה:  יוביסופט
 הקרנת בכורה:  15 בנובמבר 2011
 משך הקרנה:  21 דקות (סה"כ)
 שפת הסרט:  אנגלית 
 סוגה:  סרט פעולה, סרט דרמה 
 דף הסרט ב־IMDb
 
Assassin's Creed: Embers (בתרגום לעברית: "אמונת המתנקש: גחלים") הוא סרט קצר קנדי בגרפיקת תלת-ממד משנת 2011 שנוצר בידי UbiWorkshop ובהפצתה של חברת יוביסופט. הסרט הקצר מסיים את סיפורו של אציו אודיטורה דה פירנצה, הפרוטגוניסט של משחקי הווידאו "Assassin's Creed II", ‏"Assassin's Creed: Brotherhood" ו-"Assassin's Creed: Revelations", המתרחשים בהיסטוריה הבדיונית של סדרת משחקי Assassin's Creed, ומספרים על מלחמה עתיקת יומין שמתרחשת בין שתי חברות חשאיות - אחוות המתנקשים ומסדר הטמפלרים. הסרט מתרחש בשנת 1524, כ-12 שנים לאחר מאורעות "Revelations", הסרט מתאר את אציו המזדקן, שחי חיים שקטים ושלווים בטוסקנה הכפרית, וזאת אחרי שפרש ממסדר המתנקשים. הופעתה הפתאומית של מתנקשת מסתורית מאיים על שלום משפחתו.
הסרט נכלל במהדורות החותם והאספנים של המשחק Assassin's Creed: Revelations, ובהמשך שוחרר מחדש לחנות המקוונת PlayStation Store ב-23 באפריל 2015.
דיבוב

רוג'ר קרייג סמית' - אציו אודיטורה דה פירנצה
אנג'לה גאלופו - שאו יון ופלביה אודיטורה
אנה טוברי - סופיה סרטור
פיטר ארפסלה - צעיר איטלקי
פיתוח

הסרט הקצר נחשף לראשונה בידי UbiWorkshop ב-6 ביוני 2011, בעוד הקדימון הראשוני שלו שוחרר ב-21 ביולי והקדימון המלא כיומיים לאחר מכן בכנס החובבים קומיק-קון, סן דייגו. לדברי המפתחים בכנס, מומלץ לצפות בסרט הקצר לאחר שמשלימים את המשחק "Revelations" בכדי לחוות את האירועים בסדר התרחשותם. זמן ההקרנה של הסרט ארך כ-21 דקות, והציע נקודת מבט מיוחדת וסיום הולם לסאגת חייו של אציו.
בהמשך, הסרט יצא בפורמט DVD ונכלל במספר מהדורות מיוחדות של המשחק "Revelations".
הערות שוליים

↑  כפי שסופר במשחק Assassin's Creed: Brotherhood.
↑  כפי שסופר במשחק Assassin's Creed: Revelations.
↑  Assassin's Creed: The Creation of a Universe - Comic-Con 2011 Panel, GameSpot Youtube Channel, July 26th 2011
הפועל תל אביב (כדורגל)

הפועל תל אביב הוא מועדון כדורגל ישראלי מהעיר תל אביב, המשחק בליגה הלאומית. המועדון הוקם בשנת 1923, עם הקמת אגודת הפועל תל אביב, והוא אחד המועדונים הוותיקים ביותר בישראל, ומהמועדונים המייסדים של הליגה הבכירה בארץ ישראל כשהשתתף בעונת הבכורה (1931/1932). צבעי המועדון הם אדום ולבן, ומגרשה הביתי של הקבוצה הוא אצטדיון בלומפילד הממוקם ביפו.
הפועל תל אביב שיחקה בליגה הבכירה בישראל מאז היווסדה, וירדה שלוש פעמים לליגת המשנה – בתום עונת 1988/1989, בתום עונת 2016/2017 ובתום עונת 2023/2024. המועדון הוא אחד המעוטרים ביותר בישראל, עם שלוש עשרה אליפויות (מתוכן שמונה לאחר קום המדינה), שישה עשר גביעי מדינה (מתוכם עשרה לאחר קום המדינה) וגביע טוטו אחד. המועדון זכה בדאבל ארבע פעמים (1934, 1938, 2000, 2010), והוא גם המועדון היחיד בישראל שזכה שלוש פעמים ברציפות בגביע המדינה (בשני רצפים שונים: 1937–1939 ו-2010–2012).
הפועל תל אביב במפעלים הבין-לאומיים זכתה בליגת האלופות האסייתית בשנת 1967, ובסגנות ליגה זו בשנת 1970. במפעלים האירופיים, היא העפילה לשלב רבע הגמר בעונת 2001/2002 בגביע אופ"א, אחד ההישגים הבולטים של קבוצה ישראלית כלשהי במפעלים האירופים. הפועל תל אביב היא הקבוצה הישראלית היחידה אשר סיימה במקום הראשון בשלב הבתים של הליגה האירופית (עונת 2009/2010). בעונת 2010/2011 העפילה הקבוצה לראשונה בתולדותיה לשלב הבתים של ליגת האלופות.